Държавен вестник, бр. 43, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  43
МИНИСТЕРСТВО  
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-9 
 от 21 май 2012 г.
за функциониране на Единната система за 
гражданска регистрация
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се утвърждават:
1. редът и начинът за създаване и поддър-
жане на регистрите на актовете за граждан-
ско състояние и на Националния електронен 
регистър на актове за гражданско състояние;
2. редът и начинът за създаване и поддър-
жане на регистъра на населението;
3. редът и начинът за създаване и поддър-
жане на националния класификатор на на-
стоящите и постоянните адреси в Република 
България;
4. редът и начинът за формиране, даване и 
промяна на единен граждански номер (ЕГН) 
и създаването и поддържането на регистъра 
на единните граждански номера;
5. редът за предоставяне на достъп и на 
данни от регистрите на актовете за граж-
данско състояние, Националния електронен 
регистър на актове за гражданско състояние 
и регистъра на населението;
6. документите за функциониране на Един-
ната система за гражданска регистрация.
(2) С наредбата се определят длъжностните 
лица, отговорни за поддържането на Единната 
система за гражданска регистрация и техните 
задължения.
Чл. 2. Поддържането на Единната систе-
ма за гражданска регистрация се осъщест-
вява от общинските администрации и от 
Министерството на регионалното развитие 
и благоустройството чрез Главна дирекция 
„Гражданска регистрация и административно 
обслужване“ (ГРАО) и териториалните є звена.
Г л а в а  в т о р а
СЪЗДАВАНЕ И ПОДДЪРЖАНЕ НА РЕ-
ГИСТРИ НА АКТОВЕТЕ ЗА ГРАЖДАНСКО 
СЪСТОЯНИЕ
Раздел І
Актове за гражданско състояние
Чл. 3. Актовете за гражданско състояние 
се съставят в общината, района, кметството 
или населеното място от длъжностно лице по 
гражданското състояние за регистриране на 
събитията раждане, брак и смърт.
Чл. 4. (1) Събитията по гражданско състоя-
ние, настъпили в чужбина за лица, които към 
момента на събитието са български гражда-
ни, се регистрират въз основа на препис или 
извлечение от съставения от чуждестранен 
местен орган или от български дипломати-
чески или консулски представител акт за 
гражданско състояние. 
(2) За регистриране на събитията по граж-
данско състояние, настъпили в чужбина, се 
съставят актове за гражданско състояние в 
административния център на общината.
(3) Документите, издадени от чуждестранен 
местен орган, трябва да са снабдени с превод 
на български език, заверен от българския 
дипломатически или консулски представител 
в съответната страна или от Министерството 
на външните работи в Република България.
(4) Документите по ал. 1, когато са издадени 
от чуждестранен местен орган, могат да бъдат 
и нотариално заверено копие на оригинала 
на издадения препис или извлечение от акт 
за гражданско състояние, направено след 
легализацията на документите. Нотариалната 
заверка може да бъде направена от нотариус 
или от българския дипломатически или кон-
сулски представител в съответната държава.
Чл. 5. В актовете за гражданско състоя-
ние всички дати се вписват с арабски цифри, 
обозначаващи последователно деня, месеца 
и годината. Денят и месецът се посочват с 
по две цифри, а годината с четири цифри. 
Първите девет дни от всеки месец и първите 
девет месеца от годината се вписват с цифри 
от 01 до 09.
Чл. 6. Когато в актовете за гражданско 
състояние определени данни не могат или не 
следва да бъдат попълнени, предназначеното 
за тях поле не се попълва и се зачертава.
Раздел ІІ
Акт за раждане
Чл. 7. (1) Актът за раждане е официален 
писмен документ, в който по установения 
в Закона за гражданската регистрация ред 
длъжностното лице по гражданското състо-
яние регистрира събитието раждане.
(2) Актът за раждане се съставя въз основа 
на един от следните документи:
1. писмено съобщение за раждане по об-
разец съгласно приложение № 1;
2. съдебно решение;
3. препис или извлечение от акт за раждане, 
съставен от български дипломатически или 
консулски представител или от чуждестранен 
местен орган по гражданското състояние;
4. препис от акт за раждане по чл. 63 и 
66 от Закона за гражданската регистрация;
5. протокол за намерено, изоставено или 
подхвърлено новородено дете.
(3) Съставянето на акт за раждане без 
наличието на един от документите по ал. 2 
е недопустимо.
Чл. 8. Писменото съобщение за раждане 
се предоставя на длъжностното лице по граж-
данското състояние в срок 5 дни от датата 
на раждането, като денят на раждането не 
се брои.